شەفەق نیوز/ پیاز گشت رەنگە جیاوازەێلی سوود بیشمارەی دیرێد ئەرا تەندروسی، باواجی پیاز سوور وەیە جیاو کرێد، بیجگە لە گۆگرد فرەترین مادەی ئەنتی ئۆکسانەێلە هالە ناوی وە چەو جووورەێل تر پیاز.
دکتۆر کامەران رەسوول ژاژلەیی پسپۆری خواردن باس لە بڕێگ سوودەێل پیاز سوور کەێد :
1.کەمەو کردن ئەگەر تووشهاتن وە هەوکردن (ئلتهابات) وە گشت جوورەێلی لەوەر فرەیی ماددە ئەنتی ئۆکسانەێلە.
2.قایمەو کردن تەندروسی دڵ: لەوەر کارا کردن سووڕ خوین وەگەرد داوەزانن چەوەیەێل  خەراوی لەوەر ئەوە یارمەتی خوەپاراستن دەێد لە توویشهاتن وە جەڵتەێ دڵ و دەماخ و بیماری تەنگەوبووین دەمارەێلە.
3. دەسمیەتی هاتنەخوار کڕۆستڕۆل خەراو و چەوری سیانیەیلە و بەرزەو بوون چەوری خاس ناو خوین دەێد.
4. سوود ئەرا بەرزەوبووین ریژەی خرۆکەی سوور خوێن و خاستر کردن ڕێژەی ئوکسجین ئەرا خانەێل لەش دێرد. 
  
5
. چاڵاک و قایم کردن وەرگیری لەش، چوینکە بیجگە لە ئاو دەوڵەمەنە وە ڤیتامین و کانزا و مادەێل ئەنتی ئۆکسان و ریشاڵەێلە.
6. ‏لە چەن جوڕێگ شێرپەنجە مەقیەتیمان کەێد.
7. ‏دەسمیەتی کۆنتڕۆڵکردن قەن خوین دەێد لەوەر هەبووین مادەێ کرۆم لە ناو پیاز سوور.
8. ‏ئەرا مقیەتیکردن تەندروسی پووس خاسە.
9. ‏رێگە نادەد وە قەڵەو بووین.
10. ‏دەسمیەتی پاکەوبووین لەش دەێد لە ماددەێل ژەهراوی.
